Nochem Schüsse simmer mit  de Armeeseelsorger go rede über Friede und Chrieg - töte isch zwor schlecht, aber Militär doch guet. Oder wie isch das gange? Denn hets richtig guets esse geh, will mir nocher go Bluet spende sind. Us üsem Zug hend alli eifach möse, aber im Nochhinein chamer üsem Zugfüehrer au danke defür… Nochem Bluet spende hend mir nüt astrengeds me dörfe mache und im Ruhn het mer sich bewege dörfe, will de Doc gseit het, das mer nöd stillstoh dörfet i nögschter Ziit…   Sprogramm isch au dem chli apasst gsi: Theorie über Chartelese, Gwehr und Schueh butze, Zimmerornig mache, dusche, 3 Stund Freiziit